2014 йылдың июненән авгусына тиклемге осорҙа Башҡортостан Президенты Р. З. Хәмитов инициативаһы буйынса парк территорияһы төҙөкләндерелә: бында яҡтыртыу үткәрелә, дөйөм оҙонлоғо 9 саҡрым булған йәйәүлеләр һәм велосипед юлдары һалына, шулай уҡ 80 эскәмйә һәм мәғлүмәт күрһәткестәре ҡуйыла. Паркта пикник өсөн зона ойошторола, балалар өсөн уйын майҙансығы, ике спорт майҙансығы төҙөлә. Был эштәрҙең хаҡы 50 миллион һум самаһы тәшкил итә.